**Miten harjoittelen yhteiskuntaopin kokeisiin?**

**Yleistä opiskelusta**

* Keskity kertaamaan **tunnilla opiskeltuja asioita**.
  + Vihkoon kirjoitetut asiat.
  + Tuntimuistiinpanot Teamsissa luokan tiimissä.
* Lue tai kuuntele kirjan kappaleita.
* Katso kirjan **kuvia ja lue kuvatekstit**.
* Jos et ymmärrä tekstissä esiintyvää sanaa, katso selitys kirjan takaa **sanastosta**.

**Yhteiskuntaoppi**

1. Kirjana yhteiskuntaopissa on *Yhteiskuntaopin Taitaja.*
2. Lue kirjan kappaleista erityisesti pääotsikot, väliotsikot ja **tummennetut sanat tai kohdat.**
   1. Ymmärtääksesi tummennetun sanan sinun kannattaa lukea ainakin se virke, jonka osa kyseinen sana on. Usein kannattaa lukea myös edellinen ja seuraava virke.
   2. Joissakin *Yhteiskuntaopin Taitajan* kappaleissa on myös kaavioita, jotka kannattaa lukea tarkasti (esim. s. 66).
3. Kirjan kappaleet voi myös kuunnella hyödyntäen Arttu-sovellusta
4. Yhteiskuntaopin kirjoissa ei ole tiivistelmiä tai yhteenvetoja, joten lue hyvin **tuntimuistiinpanot** vihkosta tai Teamsista.
5. VINKKEJÄ
   1. Aiheista (esim. avioliitto, asepalvelus tai yrittäjyys) tai kappaleista voi tehdä käsitekarttoja.
   2. Kirjan tehtävien tekeminen on hyvä tapa kerrata. Voit myös tehdä itsellesi kysymyksiä ja vastata niihin.